Šampionat u pokeru - američki san 
Svetski šampionat u pokeru u Las Vegasu, privlači hiljade učesnika na nadmetanje koje se završava u novembru
Rajan Velč je pobedio gotovo hiljadu kartaroša da bi dobio zlatnu narukvicu i pola miliona dolara na jednom od 57 nadmetanja na ovogodišnjem Svetskom šampionatu u pokeru. Jednomesečni turnir u Las Vegasu je san mnogih pokeraša, kaže Greg Rejmer. Rejmer je 2004. na glavnom nadmetanju dobio pet miliona dolara. Najveća nagrada ove godine premašuje devet miliona. Toliko je Džo Kejda dobio prošle godine. Imao je 21 godinu i bio najmlađi pobednik Svetskog šampionata svih vremena. Postao je inspiracija za druge. U igri koja može da traje i 12 sati dnevno, 22-ogodišnji Nik Olivares se nada da takođe ima šansu. kaže Olivares. Poker je sve popularniji na televiziji, a to privlači veći broj ljudi. Obilje sajtova za poker na internetu, takođe povećava popularnost. Direktor turnira, Džek Ifel, kaže da mnogi kartaroši koriste internet da izbruse svoju pokerašku veštinu. objašnjava Ifel. Organizatori turnira kažu da se poseta prošle godine povećala za 20 odsto. Igra je potpuno otvorena i mogu da učestvuju svi bez razlike. Fil Helmut je tokom godina pobedio na 11 Svetskih šampionata – više nego iko drugi – ali je ovog puta eliminisan na samom početku. , kaže poraženi Helmut. Za pobeđivanje u pokeru su važni veština i sreća. Samo mali deo od stotinu miliona igrača pokera na svetu, živi od igre. Svetski šampionat pruža neslućene mogućnosti, ako se kladite i blefirate do samog kraja i završite sa najviše žetona – obogatićete se i postati zvezda pokera.